偶培兰蕙两三栽,日燠风微次第开。　坐久不知香在堂,开窗时有蝶飞来。　—　明·文彭《题兰竹卷》　国香零落佩　空,芳草青青合故宫。　谁道有人和泪写,托根无地怨东风。　—　明·史鉴《子昂兰》　懊恨幽兰强主张,开花不与我商量。　鼻端触着成消受,着意寻香又不香。　—　明·李日华《画兰》　年来空谷半霜风,留得遗香散草丛。　只恐樵人溷兰艾,红颜收在束薪中。　—　明·陈继儒《王楚玉画兰》　绿衣青葱傍石栽,孤根不与众花开。　酒阑展卷山窗下,习习香从纸上来。　—明·董其昌《兰》　无边蕙草袅春烟,谷雨山中叫杜鹃。　多少朱门贵公子,何人消受静中缘。　—明·董其昌《兰》　绿水唯应漾白苹,胭脂只念点朱唇。　自从画得湘兰后,更不闲题与俗人。　—明·徐渭《水墨兰花》　新妆才罢采兰时,忽见同心吐一枝。　珍重天公裁剪意,妆成敛拜喜盈眉。　—清　钱谦益《咏同心兰四绝句》　兰草已成行,山中意味长。　坚贞还自抱,何事斗群芳?　—清·郑燮《题画》　峭譬一千尺,兰花在空碧。　下有采樵人,伸手摘不得。　清·郑燮《峤壁兰》　兰草与三台,无人敢笔栽。　取得新奇法,墨香吹出来。　—清·郑燮《得意写之》　元日画兰竹,远寄郭云亭。　万水千山外,知余老更新。　—清·郑燮《韬光庵为松岳上人作画》　鉴空无我相,水静波亦止。　手拈幽兰花,妙香乃如此。　—清·蒋士铨《题王蔗村镜影图》　丛兰发幽崖,托根近霄汉。　泉水自流出,天风吹不断。　—清·马骀《兰》　冬草漫碧寒,幽兰亦作花。　清如辟谷士,瘦似琢诗家。　丛秀几钗股,顶分双髻丫。　夕窗香思发,风影欲箐纱。　—清·曹寅《冬兰》　阴崖百草枯,兰蕙多生意。　君子居险夷,乃与恒人异。　—　明·陈献章《题画兰》　添加评论(　0　)